એસીબીના સ્ટાફે ૮ હજારની લાંચના છટકામાં સપડાયેલા બેંક મેનેજર સહાયના મકાનમાં સર્ચની કાર્યવાહી કરી હતી. જોકે મકાનની જડતીમાં કંઇ વાંધાજનક નહીં મળ્યાનું એસીબીના અધિકારીએ જણાવ્યું હતું. લાંચ રૂશ્વત વિરોધી શાખાના વડા કેશવકુમારે લાંચીયા અધિકારી, કર્મચારીઓ સામે કડક કાર્યવાહી શરૂ કરી છે. ટોલ ફ્રી નંબર ઉપર પણ ફરિયાદ કરવાની શરૂ કરેલી સુવિધા પછી ફરિયાદનો ધોધ શરૂ થયો છે. આવી જ એક ફરિયાદના આધારે રાજકોટ એસીબીના અધિકારીએ ગુરવારે કાલાવાડના ખરેડી ગામમાં સેન્ટ્રલ બેંકના મેનેજર અતુલકુમાર વૃજભૂષણ સહાયને રૂપિયા ૮ હજારની લાંચ સ્વિકારતી વેળા રંગે હાથ ઝડપી લીધા હતા.